|  |  |  |
| --- | --- | --- |
| Гродзенскі абласнывыканаўчы камітэт**ГАЛОЎНАЕ ЎПРАЎЛЕННЕ АДУКАЦЫІ**вул. Ажэшкі, 3, 230023, г. Гроднатэл. (0152) 77 16 46, факс 77 16 46эл. пошта: uoo\_root@grsu.by |  | Гродненский областнойисполнительный комитет**ГЛАВНОЕ УПРАВЛЕНИЕ ОБРАЗОВАНИЯ**ул. Ожешко, 3, 230023, г. Гроднотел. (0152) 77 16 46, факс 77 16 46эл. почта: uoo\_root@grsu.by |

|  |  |  |
| --- | --- | --- |
| 23.11.20222\_\_\_ № 1-10/3682\_\_\_\_\_На №\_\_\_\_\_\_\_\_\_\_\_\_ ад \_\_\_\_\_\_\_\_\_\_\_ |  | Начальнікам аддзелаў (упраўленняў) адукацыі райвыканкамаў, аддзелаў адукацыі, спорту і турызму Шчучынскага райвыканкама, адміністрацый раёнаў г. Гродна Дырэктарам устаноў прафесійна-тэхнічнай адукацыі |
|  |  |  |

Аб правядзенні абласнога этапа

рэспубліканскага конкурсу

юных экскурсаводаў музеяў

устаноў адукацыі

На падставе падпункта 4.31 пункта 4 Палажэння аб Міністэрстве адукацыі Рэспублікі Беларусь, зацверджанага пастановай Савета Міністраў Рэспублікі Беларусь ад 4 жніўня 2011 г. № 1049, у мэтах удасканалення дзейнасці ўстаноў адукацыі па грамадзянскім і патрыятычным выхаванні дзяцей і навучэнскай моладзі праз актыўнае ўключэнне іх у экскурсійную музейную дзейнасць з лістапада 2022 года па люты 2023 года праводзіцца абласны этап рэспубліканскага конкурсу юных экскурсаводаў музеяў устаноў адукацыі (далей – конкурс).

Арганізатарам правядзення абласнога этапа рэспубліканскага конкурсу з’яўляецца галоўнае упраўленне адукацыі Гродзенскага аблвыканкама. Арганізацыйнае і метадычнае забеспячэнне конкурсу ажыццяўляе дзяржаўная ўстанова адукацыі «Гродзенскі абласны цэнтр турызму і краязнаўства» (далей – абласны цэнтр).

Просім давесці інфармацыю аб правядзенні конкурсу да ведама зацікаўленых і арганізаваць удзел у конкурсе навучэнцаў устаноў адукацыі ў адпаведнасці з умовамі яго правядзення.

Дадатковую інфармацыю можна атрымаць па тэлефоне
80152 62 06 02 (аддзел краязнаўства і экскурсійнай дзейнасці дзяржаўнай установы адукацыі «Гродзенскі абласны цэнтр турызму і краязнаўства»).

Дадатак: на 3 л. у 1 экз.

Начальнік галоўнага ўпраўлення Р.Ю.Абрамчык

Ненартовіч 77 18 57

Калаур 62 06 00

Дадатак

**УМОВЫ**

**правядзення абласнога этапа рэспубліканскага конкурсу**

**юных экскурсаводаў музеяў устаноў адукацыі**

**1. Агульныя палажэнні**

1.1. Умовы правядзення рэспубліканскага конкурсу юных экскурсаводаў музеяў устаноў адукацыі (далей – конкурс) распрацаваны ў адпаведнасці з Інструкцыяй аб парадку правядзення рэспубліканскіх мерапрыемстваў установамі дадатковай адукацыі дзяцей і моладзі з удзелам навучэнцаў, зацверджанай пастановай Міністэрства адукацыі Рэспублікі Беларусь ад 6 ліпеня 2011 г. № 59.

1.2. Арганізатарам правядзення абласнога этапа рэспубліканскага конкурсу з’яўляецца галоўнае упраўленне адукацыі Гродзенскага аблвыканкама. Арганізацыйнае і метадычнае забеспячэнне конкурсу ажыццяўляе дзяржаўная ўстанова адукацыі «Гродзенскі абласны цэнтр турызму і краязнаўства» (далей – абласны цэнтр).

1.3. Конкурс праводзіцца ў тры этапы з вызначэннем пераможцаў і прызёраў:

першы этап (адборачны) – ва ўстановах адукацыі;

другі этап (адборачны) – раённы;

трэці этап (адборачны) – абласны. На дадзеным этапе могуць прымаць удзел установы адукацыі абласнога падпарадкавання;

1.4. Для правядзення конкурсу на кожным этапе ствараюцца арганізацыйныя камітэты (далей – аргкамітэты).

Аргкамітэт кожнага этапу:

забяспечвае арганізацыйнае і метадычнае суправаджэнне конкурсу;

даводзіць інфармацыю аб конкурсе да ведама ўстаноў адукацыі;

вызначае месца і канкрэтныя даты правядзення адпаведнага этапу конкурсу;

ажыццяўляе персанальны падбор складу журы конкурсу і зацвярджае яго ва ўстаноўленым парадку;

аналізуе і абагульняе вынікі конкурсу;

асвятляе ход падрыхтоўкі, правядзення і вынікі конкурсу ў сродках масавай інфармацыі.

У склад аргкамітэтаў могуць уваходзіць прадстаўнікі зацікаўленых дзяржаўных органаў і арганізацый, грамадскіх аб’яднанняў, устаноў адукацыі, сродкаў масавай інфармацыі, прадстаўнікі органаў самаўпраўлення ўстаноў адукацыі і інш.

1.5. Для падвядзення вынікаў конкурсу на кожным этапе аргкамітэтам ствараецца журы, якое:

праводзіць ацэнку конкурсных работ;

вызначае пераможцаў і прызёраў адпаведных этапаў конкурсу;

прадстаўляе пратаколы па выніках конкурсу ў адпаведныя аргкамітэты.

1.6. Удзельнікамі конкурсу з’яўляюцца асобныя навучэнцы ўстаноў агульнай сярэдняй, прафесійна-тэхнічнай, сярэдняй спецыяльнай і вышэйшай адукацыі, устаноў дадатковай адукацыі дзяцей і моладзі ў дзвюх узроставых катэгорыях: да 14 гадоў (уключна), ад 15 гадоў і болей.

1. **Асаблівасці правядзення абласнога этапа конкурсу**
	1. Конкурс праводзіцца з лістапада 2022 года па люты 2023 года.
	2. Асноўныя мэта і задачы конкурсу

Конкурс праводзіцца з мэтай фарміравання ў моладзі грамадзянска-патрыятычных пачуццяў сродкамі экскурсійнай музейнай дзейнасці.

Асноўнымі задачамі конкурсу з’яўляюцца:

фарміраванне ў дзяцей і моладзі каштоўнасных арыенціраў, гонару і павагі да гісторыі і культуры малой радзімы;

папулярызацыя гісторыка-культурных і прыродных адметнасцей малой радзімы сродкамі экскурсійнай дзейнасці;

папулярызацыя дзейнасці музеяў устаноў адукацыі;

выяўленне і заахвочване лепшых юных экскурсаводаў музеяў устаноў адукацыі;

развіццё творчых здольнасцей, садзейнічанне прафесійнаму самавызначэнню навучэнцаў, набыццё камунікатыўных навыкаў праз далучэнне да экскурсійнай дзейнасці.

* 1. Конкурс праводзіцца па дзвюх намінацыях «Скарбонка часу» і «Роднымі пуцявінамі».

На конкурс прадстаўляецца відэаролік (да 10 хвілін), дзе ўдзельнік конкурсу («у кадры») прадстаўляе музейную экскурсію ў адпаведнасці з выбранай намінацыяй. Падчас экскурсіі могуць выкарыстоўвацца розныя мастацкія сродкі эмацыйнага ўздзеяння (касцюмы, музычнае суправаджэнне і інш.). Колькасць аб’ектаў экскурсіі не абмяжоўваецца.

* + 1. Намінацыя «Скарбонка часу».

Удзельнікі конкурсу ў форме рэкламы знаёмяць з музеем установы адукацыі, прадстаўляюць яго адметнасці і ўнікальнасць.

* + 1. Намінацыя «Роднымі пуцявінамі».

Удзельнікі конкурсу адвольна вызначаюць тэму экскурсіі, распрацоўваюць яе з выкарыстаннем музейных экспазіцый і падчас правядзення экскурсіі раскрываюць вызначаную тэму.

2.4. Асноўныя крытэрыі ацэнкі экскурсійнага прадстаўлення:

вытрыманасць тэматыкі экскурсіі;

змястоўнасць, інфарматыўнасць;

лагічнасць пераходаў для аб’яднання матэрыялу экскурсіі ў адзінае цэлае;

спалучэнне паказа і расказа;

культура мовы;

займальнасць, крэатыўнасць, артыстызм;

прытрымліванне хранаметражу.

* 1. Дапускаецца выкарыстанне пры мантажы і здымцы відэаэкскурсіі спецыяльных праграм і інструментаў. Тэхнічныя параметры відэароліка: фармат – avi, mpg, wmv.
	2. Конкурсныя матэрыялы пераможцаў і прызёраў раённага этапа конкурсу і пратаколы пасяджэння журы з указаннем колькаснага аналізу ўдзельнікаў раённага этапа конкурсу дасылаюцца на абласны этап да **20 лютага 2023 года (у  электронным варыянце) на e-mail:**  **kraeved\_department@mail.ru.** **Тэлефон для даведак: 80152620602.**
1. **Падвядзенне вынікаў конкурсу**

Пераможцы і прызёры конкурсу вызначаюцца ў кожнай намінацыі і ўзроставай катэгорыі згодна з асаблівасцямі правядзення конкурсу.

Пры падвядзенні вынікаў конкурсу пры роўнай колькасці балаў на падставе рашэння журы можа ўсталёўвацца адпаведная колькасць прызавых месцаў (першае, другое, трэцяе).

Пераможцы і прызёры абласнога этапу конкурсу ўзнагароджваюцца дыпломамі I, II, III ступені дзяржаўнай установы адукацыі «Гродзенскі дзяржаўны цэнтр турызму і краязнаўства» і накіроўваюцца ва ўстанову адукацыіі «Рэспубліканскі цэнтр экалогіі і краязнаўства» для ўдзелу у рэспубліканскім этапе конкурсу.

1. **Фінансаванне конкурсу**

Фінансаванне конкурсу ажыццяўляецца:

на першым, другім, трэцім этапах – ва ўстаноўленым парадку за кошт сродкаў мясцовага бюджэту, якія выдзяляюцца на цэнтралізаваныя мерапрыемствы ў галіне адукацыі, і іншых крыніц, не забароненых заканадаўствам;

на рэспубліканскім заключным этапе – ва ўстаноўленым парадку за кошт сродкаў рэспубліканскага бюджэту, якія выдзяляюцца на цэнтралізаваныя мерапрыемствы ў галіне адукацыі, і іншых крыніц, не забароненых заканадаўствам.